CELEX: 32013R1274
Language: mt
Date: 2013-12-06 00:00:00
Title: Regolament tal-Kummissjoni (UE) Nru 1274/2013 tas- 6 ta’ Diċembru 2013 li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward ta’ ċerti addittivi tal-ikel  Test b’relevanza għaż-ŻEE

7.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 328/79
            
         REGOLAMENT TAL-KUMMISSJONI (UE) Nru 1274/2013
   tas-6 ta’ Diċembru 2013
   li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward ta’ ċerti addittivi tal-ikel
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikoli 10(3), 14 u 30(5) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista ta’ addittivi tal-ikel tal-Unjoni approvati għall-użu fl-ikel, u l-kundizzjonijiet tal-użu tagħhom.
            
         
               (2)
            
            
               L-Anness III tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel, f’enżimi tal-ikel, f’aromatizzanti, f’nutrijenti u l-kundizzjonijiet tal-użu tagħhom.
            
         
               (3)
            
            
               Ir-Regolament tal-Kummissjoni (UE) Nru 231/2012 jistabbilixxi speċifikazzjonijiet għall-addittivi tal-ikel (3) elenkati fl-Annessi II u III tar-Regolament (KE) Nru 1333/2008.
            
         
               (4)
            
            
               Dawk il-listi jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, kemm fuq inizjattiva tal-Kummissjoni u kemm fuq talba.
            
         
               (5)
            
            
               Meta jiġu aġġornati l-ispeċifikazzjonijiet jeħtieġ li jitqiesu l-ispeċifikazzjonijiet u t-tekniki analitiċi għal addittivi tal-ikel kif stabbiliti fl-ispeċifikazzjonijiet tal-Kumitat Espert Konġunt tal-FAO/WHO dwar tal-Addittivi tal-Ikel adottati mill-Kummissjoni tal-Codex Alimentarius kif ukoll mis-Sistema Internazzjonali ta’ Numerazzjoni għall-Addittivi tal-Ikel, jiġifieri, l-isem INS (4).
            
         
               (6)
            
            
               Il-kulur alimentari attwalment awtorizzat “Iswed Brillanti BN, Iswed PN” (E 151) għandu jingħata l-isem mill-ġdid “Iswed Brilliant PN” fil-lista tal-Unjoni ta’ addittivi tal-ikel approvati għall-użu fl-ikel u l-kundizzjonijiet tal-użu tagħhom u fl-ispeċifikazzjonijiet għal dan l-addittiv għall-finijiet ta’ ċarezza u sabiex ikun allinjat mal-isem irreġistrat tiegħu fl-INS.
            
         
               (7)
            
            
               Fil-preżent, id-definizzjoni tal-addittiv tal-ikel “Algal Carotenes” (E 160a (iv)) fl-ispeċifikazzjonijiet tindika “Karoteni mħallta jistgħu wkoll ikunu magħmula mir-razez tal-alga Dunaliella salina, imkabbra f’lagi melħin kbar f’Whyalla, fin-Nofsinhar tal-Awstralja. (…)” li tirreferi għal post speċifiku fejn l-alga titkabbar, jiġifieri, Whyalla. Madankollu, f’dawn l-aħħar snin, id-domanda globali għall-karoteni mill-alga żdied u ġew stabbiliti lagi melħin oħrajn fl-Awstralja u f’pajjiżi oħra. Ma hemm l-ebda referenza u ma hi indikata l-ebda restrizzjoni dwar il-post(ijiet) fejn titkabbar id-Dunaliella salina fl-ispeċifikazzjonijiet għall-karoteni mill-alga (5) tal-Kumitat Espert Konġunt attwali tal-FAO/WHO dwar l-Addittivi tal-Ikel u fl-opinjoni tal-Awtorità Ewropea dwar is-Sigurtà fl-Ikel dwar l-evalwazzjoni mill-ġdid tal-karoteni mħallta (E 160a (i)) u tal-beta-karoten (E 160a (ii)) bħala addittiv tal-ikel (6). Għalhekk, sabiex ikun evitat it-tfixkil tas-suq, id-deskrizzjoni ta’ Karoteni mill-Alga (E 160a (iv)) fl-ispeċifikazzjonijiet għandha tiġi emendata.
            
         
               (8)
            
            
               Ir-Regolament (UE) Nru 231/2012 fih żbalji fl-ispeċifikazzjonijiet għall-Bisulfit tal-Kalċju (E 227) u għall-Bisulfit tal-Potassju (E 228). Dawn l-iżbalji għandhom jiġu kkorreġuti.
            
         
               (9)
            
            
               Ir-Regolament (UE) Nru 231/2012 jistabbilixxi speċifikazzjonijiet ukoll għaċ-Ċelluloża Mikrokristallina (E 460(i)) li jindikaw li s-sinonimu għal dan l-addittiv tal-ikel huwa l-Ġell taċ-ċelluloża. Peress li l-Codex Alimentarius adotta isem doppju għaċ-Ċelluloża Mikrokristallina (E 460(i)), l-isem INS uffiċjali huwa “Ċelluloża Mikrokristallina (Ġell taċ-ċelluloża)”. B’kunsiderazzjoni tal-prattika preċedenti (7) u sabiex tkun żgurata l-konsistenza, u jiġi evitat kull tip ta’ tfixkil fil-kummerċ, l-isem doppju ta’ Ċelluloża Mikrokristallina, Ġell taċ-Ċelluloża għandu jiġi adottat għall-addittiv tal-ikel (E 460(i)). Għalhekk, l-isem “Ġell taċ-ċelluloża” għandu jitneħħa mill-annotazzjoni “Sinonimi” fl-ispeċifikazzjonijiet għal dak l-addittiv tal-ikel u l-isem għandu jiġi emendat skont dan fl-Anness II tar-Regolament (KE) Nru 1333/2008.
            
         
               (10)
            
            
               L-addittiv tal-ikel “Karbossimetilċelluloża, Karbossimetilċelluloża tas-sodju, Gomma taċ-ċelluloża” (E 466) għandu jingħata l-isem mill-ġdid ta’ “Karbossimetilċelluloża tas-sodju, Gomma taċ-ċelluloża” fil-lista tal-Unjoni ta’ addittivi tal-ikel imniżżla fl-Annessi II u III tar-Regolament (KE) Nru 1333/2008 u fl-ispeċifikazzjonijiet għal dan l-addittiv għall-finijiet ta’ ċarezza u sabiex jiġi allinjat mal-isem reġistrat tiegħu fl-INS.
            
         
               (11)
            
            
               Skont l-Artikolu 3(2) tar-Regolament (KE) Nru 1331/2008, il-Kummissjoni għandha titlob l-opinjoni tal-Awtorità Ewropea dwar is-Sigurtà fl-Ikel (“l-Awtorità”) sabiex taġġorna l-lista tal-Unjoni ta’ addittivi tal-ikel stipulata fl-Anness II tar-Regolament (KE) Nru 1333/2008, għajr meta l-aġġornamenti inkwistjoni ma jkunux mistennija li jħallu effett fuq is-saħħa tal-bniedem. Billi l-aġġornamenti fil-listi tal-Unjoni msemmija hawn fuq mhumiex mistennija li jħallu effett fuq is-saħħa tal-bniedem, ma hemmx bżonn li tintalab l-opinjoni tal-Awtorità.
            
         
               (12)
            
            
               Ir-Regolamenti (KE) Nru 1333/2008 u (UE) Nru 231/2012 għandhom għalhekk jiġu emendati skont dan.
            
         
               (13)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Annessi II u III tar-Regolament (KE) Nru 1333/2008 huma emendati skont l-Anness I ta’ dan ir-Regolament.
   Artikolu 2
   L-Anness tar-Regolament (UE) Nru 231/2012 huwa emendat skont l-Anness II ta’ dan ir-Regolament.
   Artikolu 3
   L-addittivi tal-ikel “Iswed Brillanti BN, Iswed PN” (E 151) jew “Karbossimetilċelluloża, Karbossimetilċelluloża tas-sodju, Gomma taċ-ċelluloża” (E 466) u l-ikel li fih dawn l-addittivi tal-ikel, ittikkettati jew mqiegħda fis-suq sa erbgħa u għoxrin xahar wara d-dħul fis-seħħ ta’ dan ir-Regolament u li ma jikkonformawx mar-rekwiżiti ta’ dan ir-Regolament, jistgħu jibqgħu jiġu kkummerċjalizzati sakemm il-ħażniet jiġu eżawriti.
   Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Diċembru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  ĠU L 83, 22.3.2012, p. 1.
   
      (4)  Is-Sistema Internazzjonali ta’ Numerazzjoni għall-Addittivi tal-Ikel (INS).
   
      (5)  Monografija 4 (2007) dwar il-KAROTENI (Alga) disponibbli fuq http://www.fao.org/ag/agn/jecfa-additives/specs/Monograph1/Additive-114.pdf
   
      (6)  Il-Bord tal-EFSA dwar l-Addittivi tal-Ikel u s-Sorsi tan-Nutrijenti miżjuda mal-Ikel (ANS); Opinjoni Xjentifika dwar ir-rivalutazzjoni tal-karoeteni mħallta (E 160a(i)) u tal-beta-karoteni (E 160a(ii)) bħala addittiv tal-ikel. Il-Ġurnal tal-EFSA 2012; 10(3):2593.
   
      (7)  L-emenda proposta hija konformi ma’ każi simili oħra, bħall-Karbossimetilċelluloża tas-sodju (E 466), u l-karbossimetilċelluloża tas-sodju retikolata (E 468) u l-Karbossimetilċelluloża idrolizzata bl-enżimi (E 469), li ġew attribwiti ismijiet doppji.
   
      ANNESS I
      
                  A.
               
               
                  L-Anness II tar-Regolament (KE) Nru 1333/2008 huwa emendat kif ġej:
                  
                              (1)
                           
                           
                              Fit-tabella 3 tal-Parti A, l-annotazzjoni dwar l-addittiv tal-ikel E 151 tinbidel b’dan li ġej:
                              
                                          “E 151
                                       
                                       
                                          Iswed Brillanti PN”
                                       
                                    
                        
                              (2)
                           
                           
                              Fil-Parti B:
                              
                                          (a)
                                       
                                       
                                          fil-punt 1, “Kuluri” l-annotazzjoni dwar l-addittiv tal-ikel E 151 tinbidel b’dan li ġej:
                                          
                                                      “E 151
                                                   
                                                   
                                                      Iswed Brillanti PN”
                                                   
                                                
                                    
                                          (b)
                                       
                                       
                                          fil-punt 3 “Addittivi għajr kuluri u sustanzi li jagħtu l-ħlewwa” l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża”
                                                   
                                                
                                    
                        
                              (3)
                           
                           
                              Fil-Parti C:
                              
                                          (a)
                                       
                                       
                                          fil-Grupp III: Kuluri tal-ikel b’limitu massimu kkombinat, l-annotazzjoni dwar l-addittiv tal-ikel E 151 tinbidel b’dan li ġej:
                                          
                                                      “E 151
                                                   
                                                   
                                                      Iswed Brillanti PN”
                                                   
                                                
                                    
                                          (b)
                                       
                                       
                                          fil-Grupp I, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                
                                    
                        
                              (4)
                           
                           
                              Fil-Parti E:
                              
                                          (a)
                                       
                                       
                                          fil-kategorija tal-ikel 09.2 “Ħut u prodotti tal-ħut ipproċessati inklużi molluski u krustaċji”, l-annotazzjoni dwar l-addittiv tal-ikel E 151 tinbidel b’dan li ġej:
                                          
                                                      “E 151
                                                   
                                                   
                                                      Iswed Brillanti PN
                                                   
                                                   
                                                      100 
                                                   
                                                   
                                                      (35)
                                                   
                                                   
                                                      pejst tal-ħut u pejst tal-krustaċji biss”
                                                   
                                                
                                    
                                          (b)
                                       
                                       
                                          fil-kategorija tal-ikel 09.2 “Ħut u prodotti tal-ħut ipproċessati inklużi molluski u krustaċji”, l-annotazzjoni dwar l-addittiv tal-ikel E 151 tinbidel b’dan li ġej:
                                          
                                                      “E 151
                                                   
                                                   
                                                      Iswed Brillanti PN
                                                   
                                                   
                                                      250 
                                                   
                                                   
                                                      (36)
                                                   
                                                   
                                                      krustaċji msajrin minn qabel biss”
                                                   
                                                
                                    
                                          (c)
                                       
                                       
                                          fil-kategorija tal-ikel 09.2 “Ħut u prodotti tal-ħut ipproċessati inklużi molluski u krustaċji”, l-annotazzjoni dwar l-addittiv tal-ikel E 151 tinbidel b’dan li ġej:
                                          
                                                      “E 151
                                                   
                                                   
                                                      Iswed Brillanti PN
                                                   
                                                   
                                                      100 
                                                   
                                                   
                                                      (37)
                                                   
                                                   
                                                      ħut iffumikat biss”
                                                   
                                                
                                    
                                          (d)
                                       
                                       
                                          fil-kategorija tal-ikel 11.4.1 “Prodotti li jżidu l-ħlewwa ta’ fuq il-mejda f’forma likwida”, l-annotazzjoni dwar l-addittiv tal-ikel E 460 (i) tinbidel b’dan li ġej:
                                          
                                                      “E 460 (i)
                                                   
                                                   
                                                      Ċelluloża mikrokristallina, Ġell taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (e)
                                       
                                       
                                          fil-kategorija tal-ikel 11.4.3 “Prodotti li jżidu l-ħlewwa ta’ fuq il-mejda f’pilloli”, l-annotazzjoni dwar l-addittiv tal-ikel E 460(i) tinbidel b’dan li ġej:
                                          
                                                      “E 460 (i)
                                                   
                                                   
                                                      Ċelluloża mikrokristallina, Ġell taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (f)
                                       
                                       
                                          fil-kategorija tal-ikel 01.6.1 “Krema pastorizzata bla togħmiet miżjuda (minbarra kremi b’xaħam imnaqqas)”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (g)
                                       
                                       
                                          fil-kategorija tal-ikel 01.6.2 “Prodotti tal-krema ħajjin iffermentati u mhux mogħtija t-togħma u prodotti li jissostitwixxu b’kontenut ta’ xaħam ta’ inqas minn 20 %”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (h)
                                       
                                       
                                          fil-kategorija tal-ikel 11.4.1 “Prodotti li jżidu l-ħlewwa ta’ fuq il-mejda f’forma likwida”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (i)
                                       
                                       
                                          fil-kategorija tal-ikel 11.4.2 “Prodotti li jżidu l-ħlewwa ta’ fuq il-mejda f’forma ta’ trab”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (j)
                                       
                                       
                                          fil-kategorija tal-ikel 11.4.3 “Prodotti li jżidu l-ħlewwa għal fuq il-mejda f’pilloli”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis”
                                                   
                                                   
                                                       
                                                   
                                                   
                                                       
                                                   
                                                
                                    
                                          (k)
                                       
                                       
                                          fil-kategorija tal-ikel 13.1.5.1 “Ikel dijetetiku għal trabi u tfal żgħar għal skopijiet mediċi speċjali u formuli speċjali għal trabi”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      10 000 
                                                   
                                                   
                                                       
                                                   
                                                   
                                                      Mit-twelid ‘il quddiem fi prodotti għall-ġestjoni dijetetika f’każ ta’ problemi metaboliċi”
                                                   
                                                
                                    
                                          (l)
                                       
                                       
                                          fil-kategorija tal-ikel 13.1.5.2 “Ikel dijetetiku għal trabi u tfal żgħar għal skopijiet mediċi speċjali kif definiti fid-Direttiva 1999/21/KE”, l-annotazzjoni dwar l-additiv tal-ikel E 466 jinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      10 000 
                                                   
                                                   
                                                       
                                                   
                                                   
                                                      Mit-twelid ‘il quddiem fi prodotti għall-ġestjoni dijetetika f’każ ta’ problemi metaboliċi”
                                                   
                                                
                                    
                                          (m)
                                       
                                       
                                          fil-kategorija tal-ikel 14.1.3 “Nettari tal-frott kif definiti mid-Direttiva tal-Kunsill 2001/112/KE u nettari tal-ħaxix u prodotti simili”, l-annotazzjoni dwar l-addittiv tal-ikel E 466 tinbidel b’dan li ġej:
                                          
                                                      “E 466
                                                   
                                                   
                                                      Karbossimetilċelluloża tas-sodju, Gomma taċ-ċelluloża
                                                   
                                                   
                                                      
                                                         quantum satis
                                                      
                                                   
                                                   
                                                       
                                                   
                                                   
                                                      ġuleppijiet Svediżi u Finlandiżi tal-frott tradizzjonali miċ-ċitru biss”
                                                   
                                                
                                    
                        
            
                  B.
               
               
                  L-Anness III tar-Regolament (KE) Nru 1333/2008 huwa emendat kif ġej:
                  
                              (1)
                           
                           
                              Fil-Parti 1, l-annotazzjoni dwar l-addittiv tal-ikel E 466 tinbidel b’dan li ġej:
                              
                                          “E 466
                                       
                                       
                                          Karbossimetilċelluloża tas-sodju, gomma taċ-ċelluloża
                                       
                                       
                                          
                                             quantum satis
                                          
                                       
                                       
                                          L-addittivi tal-ikel kollha”
                                       
                                    
                        
                              (2)
                           
                           
                              Fil-Parti 3, l-annotazzjoni dwar l-addittiv tal-ikel E 466 tinbidel b’dan li ġej:
                              
                                          “E 466
                                       
                                       
                                          Karbossimetilċelluloża tas-sodju,
                                          Gomma taċ-ċelluloża
                                       
                                       
                                          
                                             quantum satis
                                          
                                       
                                       
                                          
                                             quantum satis
                                          
                                       
                                       
                                          
                                             quantum satis
                                          
                                       
                                       
                                          Iva”
                                       
                                    
                        
                              (3)
                           
                           
                              Fil-Parti 5, it-Taqsima A, l-annotazzjoni dwar l-addittiv tal-ikel E 466 tinbidel b’dan li ġej:
                              
                                          “E 466
                                       
                                       
                                          Karbossimetilċelluloża tas-sodju,
                                          Gomma taċ-ċelluloża
                                       
                                       
                                          
                                             quantum satis
                                          
                                       
                                       
                                          In-nutrijenti kollha
                                       
                                       
                                          Iva”
                                       
                                    
                        
                              (4)
                           
                           
                              Fil-Parti 5, it-Taqsima B, l-annotazzjoni dwar l-addittiv tal-ikel E 466 tinbidel b’dan li ġej:
                              
                                          “E 466
                                       
                                       
                                          Karbossimetilċelluloża tas-sodju,
                                          Gomma taċ-ċelluloża
                                       
                                       
                                          Għal użijiet fil-preparazzjonijiet ta’ nutrijenti bil-kundizzjoni li l-livell massimu fl-ikel imsemmi fil-punt 13.1 tal-Parti E tal-Anness II ma jinqabiżx
                                       
                                       
                                          In-nutrijenti kollha
                                       
                                       
                                          Ikel dijetetiku għat-trabi u t-tfal żgħar għal skopijiet mediċi speċjali kif definiti fid-Direttiva 1999/21/KE”
                                       
                                    
                        
                              (5)
                           
                           
                              Fit-tabella 1 tal-Parti 6, l-annotazzjoni dwar l-addittiv tal-ikel E 466 tinbidel b’dan li ġej:
                              
                                          “E 466
                                       
                                       
                                          Karbossimetilċelluloża tas-sodju, Gomma taċ-ċelluloża”
                                       
                                    
                        
            
   
      ANNESS II
      L-Anness tar-Regolament (UE) Nru 231/2012 huwa emendat kif ġej:
      
                  (1)
               
               
                  Fl-annotazzjoni dwar E 160a(iv) Karoteni mill-Alga, l-ispeċifikazzjoni fir-rigward tad-definizzjoni tinbidel b’dan li ġej:
                  
                              “Definizzjoni
                              
                           
                           
                              Karoteni mħallta jistgħu wkoll ikunu magħmula mir-razez tal-alga Dunaliella salina. Il-beta-karoten jiġi estratt b’żejt essenzali. Il-preparazzjoni hija suspensjoni ta’ 20-30 % f’żejt tajjeb għall-ikel. Il-proporzjon tal-iżomeri “trans-cis” huwa fil-firxa ta’ 50/50 sa 71/29.
                              Il-prinċipju ewlieni tal-koloranti jikkonsisti f’karotenojdi li minnhom il-beta-karoten jikkostitwixxi l-biċċa l-kbira tagħhom. Jistgħu jkunu preżenti l-alfa-karoten, il-luteina, iż-żeaksantin u l-beta-kriptoksantin. Minbarra l-pigmenti koloranti, din is-sustanza jista’ jkollha żjut, xaħam u xama’ preżenti b’mod naturali fil-materja tal-oriġini.”
                           
                        
            
                  (2)
               
               
                  L-annotazzjoni dwar E 151 Iswed Brillanti BN, Iswed PN, tinbidel b’dan li ġej:
                  
                              (a)
                           
                           
                              l-intestatura tinbidel b’dan li ġej:
                              
                                 “E 151 ISWED BRILLANTI PN”
                              
                           
                        
                              (b)
                           
                           
                              l-ispeċifikazzjoni fir-rigward tad-definizzjoni tinbidel b’dan li ġej:
                              
                                          “Definizzjoni
                                          
                                       
                                       
                                          L-Iswed Brillanti PN jikkonsisti essenzjalment minn tetrasodju-4-aċetammido-5-irdossi-6-[7-sulfonato-4-(4-sulfonatofenilażo)-1-naftilażo] naftalen-1,7-disulfonat u s-sustanzi sussidjarji koloranti flimkien mal-klorur tas-sodju u/jew is-sulfat tas-sodju bħala l-komposti prinċipali mingħajr kulur.
                                          L-Iswed Brillanti PN huwa deskritt bħala melħ tas-sodju.
                                          Il-melħ tal-kalċju u tal-potassju huma wkoll permessi.”
                                       
                                    
                        
            
                  (3)
               
               
                  Fl-annotazzjoni dwar E 227, Bisulfit tal-Kalċju l-intestatura tinbidel b’dan li ġej:
                  
                     “E 227 IDROĠENSULFIT TAL-KALĊJU”
                  
               
            
                  (4)
               
               
                  Fl-annotazzjoni dwar E 228, Bisulfit tal-Potassju, l-intestatura tinbidel b’dan li ġej:
                  
                     “E 228 IDROĠENSULFIT TAL-POTASSJU”
                  
               
            
                  (5)
               
               
                  L-annotazzjoni dwar E 460(i) Ċelluloża Mikrokristallina hija emendata kif ġej:
                  
                              (a)
                           
                           
                              l-intestatura tinbidel b’dan li ġej:
                              
                                 “E 460(i) ĊELLULOŻA MIKROKRISTALLINA, ĠELL TAĊ-ĊELLULOŻA”
                              
                           
                        
                              (b)
                           
                           
                              l-ispeċifikazzjoni fir-rigward tas-sinonimi tinbidel b’dan li ġej:
                              
                                          
                                             “Sinonimi”
                                          
                                       
                                       
                                           
                                       
                                    
                        
            
                  (6)
               
               
                  L-annotazzjoni dwar E 466 Karbossimetilċelluloża tas-Sodju, Karbossimetilċelluloża, Gomma taċ-Ċelluloża hija emendata kif ġej:
                  
                              (a)
                           
                           
                              l-intestatura tinbidel b’dan li ġej:
                              
                                 “E 466 KARBOSSIMETILĊELLULOŻA TAS-SODJU, GOMMA TAĊ-ĊELLULOŻA”
                              
                           
                        
                              (b)
                           
                           
                              l-ispeċifikazzjoni fir-rigward tas-sinonimi tinbidel b’dan li ġej:
                              
                                          “Sinonimi
                                          
                                       
                                       
                                          NaCMC; CMC tas-sodju”
                                       
                                    
                        
                              (c)
                           
                           
                              l-ispeċifikazzjoni fir-rigward tad-definizzjoni tinbidel b’dan li ġej:
                              
                                          “Definizzjoni
                                          
                                       
                                       
                                          Il-karbossimetilċelluloża tas-sodju hija l-melħ parzjali tas-sodju tal-etere karbossimetiliku taċ-ċelluloża, billi ċ-ċelluloża tkun inkisbet direttament mir-razez tal-materja fibruża tal-pjanti”